**KLUB SLOVENSKÝCH TURISTOV**

**Sekcia lyžiarskej turistiky**

**Záborského 33, 831 03 Bratislava**

 KST

 Záborského 33

 831 03 Bratislava

**Naša zn:** Sekcia LT KST – bm5 Dňa: 10.1.2016

**Vyhodnotenie školenia inštruktorov 1. stupňa lyžiarskej turistiky konaného dňa 8.-10.1.2016 v Hliníku nad Hronom**

Na základe plánu činnosti sekcie LT KST pre rok 2016 sa v dňoch 8.-10.1.2016 v Hliníku nad Hronom uskutočnilo plánované školenie cvičiteľov lyžiarskej turistiky. Výber na školenie previedla komisia LT z regiónu Žiar nad Hronom.

Prioritou bolo vyškoliť cvičiteľov lyžiarskej turistiky, ktorí budú vedúcimi lyžiarskych trás na 49. zimnom zraz KST a stretnutí turistických oddielov mládeže v Banskej Štiavnici, ktorý sa bude konať v januári 201. Na školenie bolo na základe správne vyplnenej prihlášky vybraných 9 frekventantov, z ktorých sa všetci dostavili na školenie.

 Program školenia bol pripravený na základe kvalifikačného systému prípravy cvičiteľov lyžiarskej turistiky a učebných osnov. Kvôli obmedzenému množstvu finančných prostriedkov sa realizovala jeho verzia v skrátenej forme podľa príslušných učebných osnov. Program bol v zmysle kvalifikačného systému KST rozdelený na časť teoretickú a praktickú. Na záverečné skúšky sa dostavilo celkom 9 frekventantov. Teoretickú a aj praktickú časť viedli skúsení lektori Ing. Vladimír CHrapčiak a Ľubomír Škumát. V priestoroch Penziónu na námestí v Hliníku nad Hronom boli vytvorené vyhovujúce podmienky na prednáškovú činnosť vrátane použitia projektora, ako aj vhodné ubytovanie. Počas túry do okolia lektori vysvetľovali frekventantom správnosť techniky, orientáciu v teréne, miestopis, vedenie lyžiarskej túry, postupy pri úraze a následne poskytnutie prvej pomoci vrátane transportu. Jediné, čo narušilo priebeh školenia bolo počasie, nakoľko snehová pokrývka bola len v obmedzenom množstve. Kolektív bol disciplinovaný, aktívne pristupujúci k prebiehajúcemu programu a so záujmom o danú problematiku. Počas školenia sa nevyskytol žiadny problém, resp. disciplinárny priestupok. Voľba samosprávy prebehla na začiatku školenia a za predsedu samosprávy bol jednohlasne zvolená Anna Majtnerová ako aj ďalší členovia, ktorí si vzorne plnili svoje povinnosti.

Členovia lektorského zboru pristupovali k frekventantom priateľsky a s pedagogickým taktom. Prednášky ako aj praktický výcvik mali pripravený na vysokej odbornej úrovni. V rámci praktického výcviku sme absolvovali túru Z Banskej Štiavnice do Sklených Teplíc.

 Záver školenia tvorili záverečné skúšky. Po vyhodnotení záverečných skúšok skúšobná komisia konštatovala, že každý z prítomných frekventantov je schopný vykonávať funkciu Inštruktora 1.st. lyžiarskej turistiky.

Na záver len môžem skonštatovať, že školenie splnilo svoj plánovaný cieľ a poslanie.

 Ing. Bernard Majtner

 vedúci školenia